Eurocopter EC145

Eurocopter EC145, nå kjent som Airbus Helicopters H145, er et to-motors, lett sivilt helikopter, utviklet og produsert av Eurocopter (omdøpt til Airbus Helicopters i 2014 etter sammenslåing av moderselskapene). Det ble opprinnelige referert til som BK 117 C2 siden det er basert på MBB/Kawasaki BK 117 C1, som ble del av Eurocopter i 1992 med sammenslåingen av MBBs helikopterdivisjon (under Daimler-Benz) og helikopterdivisjonen til Aérospatiale for å skape Eurocopter.

EC145 kan frakte opptil ni passasjerer sammen med to i crewet, avhengig av hvordan kunden har konfigurert helikopteret. Helikopteret er markedsført for passasjertransport, næringsliv-transport, luftambulanse, redningstjeneste, og øvrige "nytteroller". I 2014 ble EC145 omdøpt til H145 av Airbus Helicopters. Militære varianter av helikopteret har også blitt produsert under forskjellige navn, slik som EC645 / H145M eller UH-72, og disse har blitt brukt for opplæring, logistikk, medisinsk evakuering, rekognosering, lettere angrep og troppe-transport.

UH-72A Lakota (opprinnelig UH-145) er en militærversjon av EC 145 og ble tatt i bruk av US Army fra 2007 etter at det vant konkurransen om nytt lett flerbrukshelikopter (LUH).

Helikoptre
H145